|  |  |  |  |  |
| --- | --- | --- | --- | --- |
| |  | | --- | | http://web.zpr.fer.hr/ergonomija/2004/hendija/slike/grb_zg.gif | | | REPUBLIKA HRVATSKA  **GRAD ZAGREB**  URED ZA JAVNU NABAVU  U Zagrebu, 08. prosinca 2017. | |
| Na temelju članka 198. Zakona o javnoj nabavi (NN br. 120/2016), Grad Zagreb kao Središnje tijelo za javnu nabavu, a za naručitelja Zagrebački centar za gospodarenje otpadom d.o.o., Zagreb, Savska cesta 41, a nastavno na Nacrt Dokumentacije o nabavi za predmet nabave **Usluge provedbe istražnih radova i izrade studijsko-projektne dokumentacije za izgradnju kompostane biorazgradivog otpada Obreščica potrebne za sufinanciranje sredstvima EU**, evidencijski broj: **008-003-16-2017-EVV** objavljuje | | | |
| **Izvješće o prethodnom savjetovanju u odnosu na Nacrt Dokumentacije o nabavi** | | | |
| **R.br.** | **Primjedbe i prijedlozi gospodarskih subjekata** | | **Izvješće o prihvaćenim i neprihvaćenim primjedbama i prijedlozima** |
| 1. | Molimo pojašnjenje koje se odnosi na  poglavlje 27. KRITERIJ ZA ODABIR PONUDE, Grupa 1; u kojem se za Stručnjaka 1 (voditelj istražnih radova) traži geolog:  2.1. Stručnjak 1 – Voditelj istražnih radova i geolog- maksimalni broj bodova koje ponuditelj može ostvariti u okviru ovog podkriterija je 20 bodova.  Voditelj istražnih radova i geolog mora ispunjavati sljedeće uvjete:  -Visoka stručna sprema iz područja odgovarajuće prirodne, tehničke ili biotehničke struke, odnosno završen preddiplomski ili diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij.  Prema Zakonu o poslovima i djelatnostima prostornog uređenja i gradnje (NN 78/15) u Članku 45 definira se struka za obavljanje poslova prethodnih istraživanja (istražnih radova), kako slijedi:  Članak 45.  (1) Stručna osoba za poslove prethodnih istraživanja u smislu ovoga Zakona može biti:  – ovlašteni inženjer za poslove projektiranja i/ili stručnog nadzora građenja, koja ima određene kompetencije, znanja i vještine iz područja prethodnih istraživanja i koja ima najmanje tri godine stručnog iskustva u tom području  ili  – osoba koja je završila preddiplomski i diplomski sveučilišni studij ili integrirani preddiplomski i diplomski sveučilišni studij i stekla akademski naziv magistar, magistar inženjer ili koja je završila odgovarajući specijalistički diplomski stručni studij i stekla stručni naziv stručni specijalist inženjer ako je tijekom studija stekla najmanje 300 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja i ima potrebne kompetencije, znanja i vještine iz područja prethodnih istraživanja i koja ima najmanje pet godina stručnog iskustva u tom području.  (2) Osoba iz stavka 1. podstavka 2. ovoga članka za koju u skladu s ovim Zakonom postoji mogućnost polaganja stručnog ispita mora položiti stručni ispit za obavljanje poslova graditeljstva iz članka 56. ovoga Zakona.  (3) Primjerena struka za obavljanje poslova prethodnih istraživanja je svaka struka čiji su ishodi učenja takvi da su primjenjivi za provedbu prethodnih istraživanja u skladu s ovim Zakonom.  Prema navedenom, struka za voditelja istražnih radova ne bi trebala biti ograničena samo na Geologa.  Predlažemo da se u Dokumentaciji o nabavi, tražena struka za voditelja istražnih radova uskladi sa Člankom 45 Zakona o poslovima i djelatnostima prostornog uređenja i gradnje (NN 78/15). | | Primjedba se prihvaća djelomično.  Definiranje geoloških i hidrogeoloških karakteristika lokacije i provođenje geoekološke i hidrogeološke analize u sklopu istražnih radova koji su predmet nabave ključno je za odabir mikrolokacije za smještaj kompostane biorazgradivog otpada. Slijedom navedenog smatramo da voditelj istražnih radova mora biti **stručna osoba geolog ili hidrogeolog.** |
|
| 2 | U poglavlju 27. KRITERIJ ZA ODABIR PONUDE; Grupa 2, točka 2.Nefinancijski kriterij- iskustvo nominiranih stručnjaka (BB), za Stručnjaka 1 – Glavni projektant i voditelj tima projektanata, se navodi sljedeći način bodovanja:  „Reference Stručnjaka 1. trebaju se odnositi na broj izrađenih idejnih i/ili glavnih i/ili izvedbenih građevinskih projekata vezanih za gospodarenje otpadom ili slično, od kojih minimalno jedan mora sadržavati postrojenje za obradu biootpada ili slično kapaciteta najmanje 20.000 t/god na kojem je stručnjak bio Glavni projektant. Najveći broj referenci Stručnjaka 1. za izrađene idejne i/ili glavne i/ili izvedbene građevinske projekte postrojenja za gospodarenje otpadom ili slično ostvarit će maksimalan broj bodova (25).“  Iz navedenog proizlazi da se boduje broj izrađenih projekata vezanih za gospodarenje otpadom ili slično bilo koje razine (idejni, glavni, izvedbeni) dok se u nastavku navodi da najmanje jedan od tih projekata mora sadržavati postrojenje za obradu biootpada ili slično kapaciteta najmanje 20.000 t/god na kojem je stručnjak bio Glavni projektant. Izrada Glavnih i Izvedbenih projekata te pojam „Glavni projektant“ je definirano Zakonom o gradnji (NN 153/13, 20/17) dok je Idejni projekt definiran Zakonom o prostornom uređenju (NN 153/13, 65/17) u kojem je prepoznat samo pojam „Projektant“. Neupitno je međutim da kod projektiranja složenih građevina i na razini Idejnog projekta sudjeluje više projektanata različitih struka te da njihov međusobni rad vodi i usklađuje voditelj tima projektanta (kako ga je i Naručitelj prepoznao u naslovu pozicije Stručnjaka 1). Također, prema prethodnom Zakonu o prostornom uređenju i gradnji (76/07, 38/09, 55/11, 90/11, 50/12, 80/13) koji je bio na snazi do 2013. godine, glavni projektant je bilo formalni naziv projektanta zaduženog za međusobnu usklađenost projekata i na razini idejnog projekta, iz čega je vidljivo da je njegova funkcija neupitna i na razini idejnog projekta samo što je razdvajanjem zakona u dijelu koji se tiče idejnog projekta izgubio taj formalni naziv. U slučaju da ne prihvatite našu sugestiju, dogodilo bi se da su stručne osobe koje su do prosinca 2013. projektirale idejne projekte u funkciji glavnog projektanta kvalificirane za ulogu Stručnjaka 1, a osobe koje su to isto radile nakon prosinca 2013. nisu kvalificirane, čime se različite gospodarske subjekte i njihove stručnjake dovodi u neravnopravnu poziciju što je suprotno odredbama Zakona o javnoj nabavi.  Slijedom navedenog molimo da uskladite kriterije za bodovanje Stručnjaka 1 na sljedeći način:  „Reference Stručnjaka 1. trebaju se odnositi na broj izrađenih idejnih i/ili glavnih i/ili izvedbenih građevinskih projekata vezanih za gospodarenje otpadom ili slično, od kojih minimalno jedan mora sadržavati postrojenje za obradu biootpada ili slično kapaciteta najmanje 20.000 t/god na kojem je stručnjak bio Voditelj tima projektanata Idejnog projekta ili Glavni projektant. Najveći broj referenci Stručnjaka 1. za izrađene idejne i/ili glavne i/ili izvedbene građevinske projekte postrojenja za gospodarenje otpadom ili slično ostvarit će maksimalan broj bodova (25).“ | | Primjedba se prihvaća.  Način bodovanja u poglavlju 27. KRITERIJ ZA ODABIR PONUDE; Grupa 2, točka 2.Nefinancijski kriterij- iskustvo nominiranih stručnjaka (BB), za Stručnjaka 1 – Glavni projektant i voditelj tima projektanata glasi:  „Reference Stručnjaka 1. trebaju se odnositi na broj izrađenih idejnih i/ili glavnih i/ili izvedbenih građevinskih projekata vezanih za gospodarenje otpadom ili slično, od kojih minimalno jedan mora sadržavati postrojenje za obradu biootpada ili slično kapaciteta najmanje 20.000 t/god na kojem je stručnjak bio Voditelj tima projektanata Idejnog projekta ili Glavni projektant. Najveći broj referenci Stručnjaka 1. za izrađene idejne i/ili glavne i/ili izvedbene građevinske projekte postrojenja za gospodarenje otpadom ili slično ostvarit će maksimalan broj bodova (25).“ |